Marco Scandella

Marco Scandella (s. 23. helmikuuta 1990 Montreal, Quebec, Kanada) on kanadalainen jääkiekkopuolustaja, joka pelaa NHL-joukkue St. Louis Bluesissa. Minnesota Wild varasi hänet toisella kierroksella 55. pelaajana NHL:n varaustilaisuudessa 2008. Scandellan vahvuudet ovat aggressiivisuus, kahden suunnan pelaaminen ja kunto. Hänellä on italialaiset sukujuuret.Jatkoaika.com

Ura
Seuraura
Scandella pelasi Québecin paikallisia juniorisarjoja mm. Ecole Ed.-Montpetit Predateur ja Montréal Predateursin joukkueissa, joiden jälkeen hän pelasi vuodet 2007–2010 QMJHL-joukkue Val-d'Or Foreursissa. Scandellan ensimmäinen kausi 2007–2008 toi siellä 65 runkosarjaottelussa tehot 4+10=14. NHL-joukkue Minnesota Wild varasi hänet toisella kierroksella 55. pelaajana kesällä 2008.

Varauksensa jälkeen Scandella pelasi vielä kaksi kautta Foreursissa toimien joukkueen kapteenina. Kaudella 2008–2009 hän oli tehoilla 10+27=37 joukkueen tehokkain puolustaja. Scandella teki huhtikuussa 2009 kolmivuotisen tulokassopimuksen Minnesota Wildin kanssaEliteProspects ja pelasi loppukauden sen farmijoukkue Houston Aerosissa, AHL:ssä, jota hän edusti yhden runkosarja- ja kuuden playoff-ottelun verran. Scandella palasi taas kaudeksi 2009–2010 Foreursiin. Hänen runkosarjaansa lyhensi 15 ottelun verran pelikielto, jonka Scandella sai pian alle 20-vuotiaiden MM-kilpailujen jälkeen taklattuaan Rimouski Océanicin Alexandre Durettea kyynärpäällä päähän. Maaliskuussa 2010 hän siirtyi taas kevätsopimuksella Houston Aerosiin, jota Scandella edusti seitsemän runkosarjaottelun verran. Hän pelasi kuitenkin pudotuspelit Foreursissa.

Kaudeksi 2010–2011 Scandella siirtyi kokonaan Minnesota Wildin organisaatioon. Hän aloitti kautensa farmissa ja pääsi kauden aikana pelaamaan 20 NHL:n runkosarjaottelua tehden kaksi syöttöpistettä. Scandella teki NHL-debyyttinsä 12. marraskuuta 2010 ottelussa Florida Panthersia vastaan. Kaudella 2011–2012 hän murtautui Wildin kokoonpanoon ja pelaa nyt varsinaista tulokaskauttaan NHL:ssä. Scandella teki NHL-uransa avausmaalinsa kauden avausottelussa 8. lokakuuta 2011 Columbus Blue Jacketsin Steve Masonin taakse.

Helmikuussa 2020 Montreal Canadiens kauppasi Scandellan St. Louis Bluesiin vaihdossa toisen kierroksen varausvuoroon ja ehdolliseen neljännen kierroksen varausvuoroon. https://www.nhl.com/news/montreal-canadiens-trade-marco-scandella-to-st-louis-blues/c-315224082?tid=278542340 Huhtikuussa 2020 Scandella teki neljän vuoden jatkosopimuksen Bluesin kanssa.https://www.nhl.com/news/blues-scandella-agrees-to-four-year-contract/c-316644616

Maajoukkueura

Scandella oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.

Muuta
Scandellan isoveli Giulio on myös jääkiekkoilija. Giulio on edustanut kansainvälisellä tasolla Italiaa. Heidän enonsa on pudotuspelit mukaan lukien yli 800 NHL-ottelua pelannut Sergio Momesso.

Tilastot
 2005–2006  Ecole Ed.-Montpetit Predateur  QMAAA  42  3  4  7  40  3  0  0  0  2 2006–2007  Montréal Predateurs  QMAAA  42  3  17  20  66  3  0  1  1  10 2007–2008  Val-d'Or Foreurs  QMJHL  65  4  10  14  35  4  0  1  1  4 2008–2009  Val-d'Or Foreurs  QMJHL  58  10  27  37  64  –  –  –  –  –   Houston Aeros  AHL  2  0  0  0  0  6  0  0  0  2 2009–2010  Val-d'Or Foreurs  QMJHL  31  9  22  31  41  6  2  4  6  4  JMM  6  1  2  3  2   Houston Aeros  AHL  7  0  1  1  7  –  –  –  –  – 2010–2011  Houston Aeros  AHL  33  3  16  19  17  20  2  6  8  8   Minnesota Wild  NHL  20  0  2  2  2  –  –  –  –  – 2011–2012  Minnesota Wild  NHL  63  3  9  12  19  –  –  –  –  –   Houston Aeros  AHL  9  2  3  5  4  –  –  –  –  – 2012–2013  Houston Aeros  AHL  45  2  15  17  23  2  1  0  1  2   Minnesota Wild  NHL  6  1  0  1  4  5  1  1  2  0 2013–2014  Minnesota Wild  NHL  76  3  14  17  20  13  2  1  3  0 2014–2015  Minnesota Wild  NHL  64  11  12  23  56  10  2  1  3  0 2015–2016  Minnesota Wild  NHL  73  5  16  21  22  6  1  0  1  4 2016–2017  Minnesota Wild  NHL  71  4  9  13  25  5  0  0  0  2 2017–2018  Buffalo Sabres  NHL  82  5  17  22  37  –  –  –  –  – 2018–2019  Buffalo Sabres  NHL  63  6  7  13  26  –  –  –  –  – 2019–2020  Buffalo Sabres  NHL  31  3  6  9  8  –  –  –  –  –   Montreal Canadiens  NHL  20  1  2  3  8  –  –  –  –  –   St. Louis Blues  NHL  11  0  1  1  4  9  0  0  0  0 2020–2021  St. Louis Blues  NHL  49  3  6  9  24  4  0  0  0  0 2021–2022  St. Louis Blues  NHL  70  3  11  14  18  4  0  0  0  0 2022–2023  St. Louis Blues  NHL  20  1  1  2  6  –  –  –  –  – 2023–2024  St. Louis Blues  NHL  65  2  6  8  15  –  –  –  –  – 14 kautta  yhteensä  NHL  784  51  119  170  294  56  6  3  9  6 5 kautta  yhteensä  AHL  96  7  35  42  51  28  3  6  9  12

Lähteet

Viitteet

Luokka:Kanadalaiset jääkiekkoilijat
Luokka:Italialaiset jääkiekkoilijat
Luokka:Kanadanitalialaiset
Luokka:Minnesota Wildin varaamat pelaajat
Luokka:Vuonna 1990 syntyneet
Luokka:Elävät henkilöt